Lutjet e dashurisë

Lutjet e Dashurisë (ose Kronikë provinciale) është një film shqiptar, në regji të Artan Minarollit bazuar në skenarin e Ylljet Aliçka. Filmi është xhiruar në Berat dhe bën fjalë për një ngjarje provinciale. I xhiruar nga viti 2005, por vjen ne kinema ne 2008.

Filmi sjell një histori sa komike aq dhe reale të periudhës së tranzicionit. I vendosur në një qytet provincial, filmi trajton dukuri të jetës së përditshme duke vënë përballë njëra-tjetrës tipare të ndryshme të karaktereve njerëzore. Filmi tregon historinë e një piktori (interpreton Tedi Papavrami), i cili pasi kthehet në vendin e tij dashurohet me një vajzë, që interpretohet nga Arta Dobroshi. Të dy të rinjtë bien pre e mentalitetit të kohës, i cili nuk i lejon të tjerët të jetojnë të qetë.

Filmi "Kronikë provinciale" është një bashkëproduksion i realizuar mes "Albimazh" Loreta Mokini (Shqipëri), "8 et Plus" Didier Couedic (Francë), "Revolver" Paolo Maria Spina (Itali), me financimin e Qendrës Kombëtare të Kinematografisë dhe Fondin e Jugut të Ministrisë së Punëve të Jashtme të Francës.

Muzika është kompozuar nga Fatos Qerimi. Premiera zyrtare e filmit u be me 10 prill 2009, në orën 19:30, në kinemanë Kristal.

Regjizor : 
 Artan Minarolli

 Aktorë 
 Ndriçim Xhepa,
 Tedi Papavrami, 
 Arta Dobroshi, 
 Mirush Kabashi, 
 Fadil Hasa, 
 Robert Ndrenika, 
 Margarita Xhepa, 
 Natasha Sela, 
 Birçe Hasko, 
 Vangjel Toçe, 
 Marko Bitraku, 
 Guljelm Radoja, 
 Sheri Mita, 
 Aleko Prodani (1942-2006), 
 Agim Qirjaqi etj.

Kategoria:Filma shqip
Kategoria:Filma 2008